Obert el termini d'inscripció per a dos itineraris formatius del projecte POEJ en ‘Activitats auxiliars de comerç i magatzem’
28 de gener 2019

![Imagen 1](/media/purn01vv/50_maq_miguel-chover.jpg)

L'Ajuntament de Sagunt ha obert el termini d'inscripció per a dos nous itineraris formatius en l'especialitat 'd'Activitats auxiliars de comerç i magatzem’ dins del projecte Programa Operatiu d'Ocupació Juvenil Saguntum (POEJ), dirigit a joves en situació de desocupació de 16 i 29 anys.

  

La Junta de Govern Local ha aprovat el procediment de selecció de l'alumnat dels itineraris de formació del Projecte POEJ Saguntum per als itineraris formatius del primer semestre de 2019 i l'obertura del termini d'inscripció per als mateixos que estarà obert fins al 21 de febrer.

  

“**Obrim dos nous itineraris formatius destinats als joves de 16 i 29 anys, a fi de millorar la seua formació i per tant, les seues possibilitats d'ocupabilitat. Este és un nou repte que continua amb l'iniciat en 2018, dins del Pla Operatiu d'Ocupació Juvenil, i esperem comptar també amb nous joves per a eixa formació tan imprescindible a l'hora de trobar una col·locació**”, ha explicat el delegat de Promoció Econòmica, Miguel Chover.

  

El projecte ha sigut promogut per l'Ajuntament de Sagunt i és finançat pel Fons Social Europeu en el marc del Programa Operatiu d'Ocupació Juvenil i el Sistema Nacional de Garantia Juvenil.

  

POEJ Saguntum té com a objectiu la millora de la formació i les possibilitats d'ocupabilitat de jóvens desocupats amb edats entre 16 i 29 anys a través d'accions de formació en sectors amb majors perspectives d'ocupació en el municipi de Sagunt com la logística i el sector comercial.

  

Així, s'han programat un total de dos nous itineraris formatius dins de l'especialitat 'd'Activitats auxiliars de comerç i magatzem’ de 210 hores de durada cadascun.

  

L'objectiu d'este nou itinerari formatiu és proporcionar a l'alumnat una formació polivalent en els sectors de logística i comerç de manera que adquirisquen els coneixements adequats per a realitzar tant tasques auxiliars de magatzem com de comerç entre les quals es troben la recepció de mercaderies, maneig de carretons elevadors i transpaletes, preparació de càrregues i descàrregues, reposició de productes, condicionament en superfície comercial i atenció al client.

  

Tots els cursos inclouen la realització de pràctiques professionals no laborals en empreses del territori i un mòdul complementari de formació en idiomes, noves tecnologies de la informació i la comunicació i igualtat entre dones i hómens.

  

Els requisits de participació en les accions de formació són tindre entre 16 i 29 anys, estar en situació de desocupació, i estar inscrit en el Sistema Nacional de Garantia Juvenil.

  

Els jóvens interessats a participar en els itineraris formatius poden sol·licitar informació sobre com realitzar la inscripció als itineraris formatius a través de l'Oficina del Projecte POEJ Saguntum, situada en l'Àrea de Promoció Econòmica de l'Ajuntament de Sagunt als Jardins de l'Antic Sanatori del Port de Sagunt o a través de qualsevol registre municipal.

  

​

*   [](http://www.facebook.com/sharer.php?u=https://aytosagunto.es/va/actualitat/obert-el-termini-d-inscripcio-per-a-dos-itineraris-formatius-del-projecte-poej-en-activitats-auxiliars-de-comerc-i-magatzem/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-d-inscripcio-per-a-dos-itineraris-formatius-del-projecte-poej-en-activitats-auxiliars-de-comerc-i-magatzem/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-d-inscripcio-per-a-dos-itineraris-formatius-del-projecte-poej-en-activitats-auxiliars-de-comerc-i-magatzem/ "Linked In")
*   [](mailto:?body=https://aytosagunto.es/va/actualitat/obert-el-termini-d-inscripcio-per-a-dos-itineraris-formatius-del-projecte-poej-en-activitats-auxiliars-de-comerc-i-magatzem/)